“Di APC government be disaster, e even worse pass di government wey dem replace and di political party wey give dem power dem render am useless,” na wetin him talk.

Him come yan say di recent national convention wey di party do no get integrity and no follow due process as di process no allow party members to choose those dem want.

Him yan say di process dey illegal and as e dey di people wey dem elect as di National chairman of di party no go work.

Some top people wey be members of nPDP wey bin come from PDP na Senate President Bukola Saraki, Speaker of di House of Representatives Yakubu Dogara, former governor of Kano State, Rabiu Kwankwaso and Minister of Transport Rotimi Amaechi. But no of dem attend di meeting with tori pipo wey happun for Abuja.